53. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α6/1958 της 12/23 Φεβρ. 1981 (ΦΕΚ Β΄ 109) Περί καθορισμού δικαιολογητικών για την κυκλοφορία καλλυντικών προϊόντων. Έχοντας υπόψη: Το άρθρ. 6 του Ν.Δ. 96/73 και το άρθρ. 24 του Ν.Δ. 97/1973. Την υποχρέωση εναρμονίσεως της εθνικής μας νομοθεσίας περί καλλυντικών προς την αντίστοιχη κοινοτική, ιδίως προς την Οδηγία 76/768 ΕΟΚ. Την απόφασή μας Α6Α 6887/27.7.76. Την Κοινή απόφαση του Πρωθυπουργού και του Υπουργού Κοινωνικών Υπηρεσιών, αριθ. 1029/80, με την οποία ανατίθενται αρμοδιότητες στον Υφυπουργό Τσουκαντά, αποφασίζουμε: 1.Για το χρονικό διάστημα από 1ης Ιαν. 1981 και μέχρι δημοσιεύσεως στη Εφημερίδα της Κυβερνήσεως του, κατ' εξουσιοδότηση του Νόμ. 945/79, Π.Δ/τος "περί εναρμονίσεως της εθνικής μας νομοθεσίας περί καλλυντικών προς την αντίστοιχη κοινοτική", καθορίζουμε ως κατωτέρω τα απαιτούμενα δικαιολογητικά για την χορήγηση αριθμού πρωτοκόλλου περί καταθέσεως στο ΚΕΕΦ πλήρους φακέλλου εν όψει της εκδόσεως ή ανανεώσεως αδειών κυκλοφορίας καλλυντικών προϊόντων: α)Δήλωση προϊόντος: Ονομασία προϊόντος. Μορφή προϊόντος Ποιοτική και ποσοτική σύνθεση Επωνυμία και διεύθυνση του εργοστασίου ή εργαστηρίου παραγωγής. Ονοματεπώνυμο και διεύθυνση του υπευθύνου κυκλοφορίας για τα εισαγόμενα. Φυσικοχημικές σταθερές και περιγραφή του προϊόντος. Σχέδιο κειμένου μετά τυχόν παραστάσεων της εξωτερικής συσκευασίας. Σχέδιο κειμένου επικολλουμένου επί του περιέκτη. β)Παράβολο: To παράβολο το προβλεπόμενο στο άρθρ. 24 του Ν.Δ. 97/73 κατατίθεται σε παρακαταθήκη υπέρ του ΚΕΕΦ στο Ταμείο Παρακαταθηκών και Δανείων και επιστρέφεται στον καταθέτη από της δημοσιεύσεως του έχοντος αναδρομική ισχύ από 1.1.1981 Π.Δ/τος περί καλλυντικών του εκδιδομένου κατ' εξουσιοδότηση του Νόμ. 945/79. 2.Η απόφασή μας Α6α 6887/27.7.76 καταργείται ως προς τα καλλυντικά προϊόντα, από της ισχύος της παρούσης, όπως και κάθε διάταξη αντίθετη προς την παρούσα απόφαση. 3.Από της ισχύος της παρούσης, τα καλλυντικά προϊόντα θεωρούνται ότι τίθενται νομίμως σε κυκλοφορία εφ' όσον πληρούν τις προϋποθέσεις που ορίζονται στην Οδηγία 76/768/ΕΟΚ. 4.Η ισχύς της παρούσης αποφάσεως αρχίζει από την 1ην Ιαν. 1981. 